પાટીદાર આંદોલન સમિતીએ આજે એવો દાવો કર્યો છેકે, વિદેશમાં વસતાં એનઆરઆઇ પાટીદારોએ અનામત આંદોલનને સમર્થન આપ્યું છે.અનામત આંદોલન કરી પાટીદારોની એકતા બદલ પાટીદાર આંદોલન સમિતિને અભિનંદન પાઠવ્યાં છે. આ ઉપરાંત અનામત આંદોલન માટે નાણાંકિય સહાય આપવા તૈયારી દર્શાવી છે. વિદેશથી એવા સંદેશા આવી રહ્યાં છે કે, તમે જે કાર્ય કરી રહ્યાં છો તે બદલ ધન્યવાદ. બીજી તરફ, એવી પણ માહિતી મળી છેકે, અનામત આંદોલનની પાછળ પૂર્વ આઇએસ, કલેક્ટર , ડેપ્યુટી મ્યુનિ.કમિશ્નર,ડીડીઓ સહિત કલાસવન પાટીદાર અધિકારીઓને એક ફોજ આંદોલનકારીઓને કાયદાકીયથી માંડીને તમામ માર્ગદર્શન પુરૃ પાડી રહ્યાં છે. આંદોલનની રણનિતીમાં સરકારી પાટીદાર અધિકારીઓનો પણ મુખ્ય રોલ છે.એવી પણ ચર્ચા છેકે, હાલમાં જે અનામત આંદોલન ચાલી રહ્યુ છે જેમા કેટલાંક પાટીદાર ઉદ્યોગપતિ,કોર્પોરેટ ઉદ્યોગગૃહો પણ નાણાંકીય મદદ કરી રહ્યાં છે. અનામત આંદોલનને વ્યાપક સમર્થન મળતાં સરકાર હવે એકલી અટુલી પડી રહી છે.